open-index/open-wikipedia-markdown huggingface dataset:
Unterberg (Alam-Austria)

**Unterberg** on väljapaistev tipp (1342 m) Gutensteini Alpides Alam-Austria lõunaosas. See asub Hainfeldist u. 10 km lõunas ning on ebamäärase mäeaheliku, kuhu kuuluvad Hocheck (1037 m) ja Kieneck (1106 m), läänepoolseim ja kõrgeim tipp. Selle hari jätkub edelasuunas, ehkki vähemkõrgena, Brunntaler Höhe (1090 m) ja Leitermauerni (1025 m) poole.

Tipuväljal asub kabel nimega *Maria Einsiedl*.

Mägi koosneb lubjakivist ning selle järsku ja metsast loodekülge läbistavad kaljurünkad, samas kui kagus langeb mägi poole laugemalt. U. 150 m tipust allpool asub mägihütt *Unterberghaus*. See on mitme suusarajaga kohalik talispordikeskus ja on kevadel populaarne suusaalpinismks. Suusatõstuk tõuseb kagupoolsel nõlval üles tippu ja selle juurde pääseb Muggendorfi kaudu Pernitzist Piestingi orus.

Myrabachi oja algab Unterbergi idaküljelt *Myraluckest* ja langeb mõne kilomeetri pärast maalilise Myra kosena Piestingi jõe orgu. Umbes 8 km Unterbergist lõunas asub *[[Rohri sadul|Rohrer Sattel]]* (864 m), oluline maanteeühendus Piestingi orust ja Viini nõost Schneebergi piirkonda ja Traiseni orgu.


 Muggendorf - Unterberg-Schutzhaus (2).JPG|Mägihütt Unterbergil
 Rohr im Gebirge - Kapelle „Maria Einsiedl“.JPG|Kabel "Maria Einsiedl" Unterbergil
 Unterberg vom Gaisruck.jpg|Okaspuumets Almeskogelil. Parem taga: Unterberg (suusanõlvadega). Vasakul: Rax-Schneebergi rühm
Peetrusele ja Paulusele pühitsetud kirikute loend

### Eesti
*Tallinna Peeter-Pauli katedraal
*Elva Peeter-Pauli kirik
*Kaarma Peeter-Pauli kirik
*Laanemetsa Peeter-Pauli kirik
*Muhu-Hellamaa Peetruse ja Pauluse kirik
*Piirissaare Peeter-Pauli kirik
*Suure-Jaani Peeter-Pauli kirik
*Tartu toomkirik
*Treimani Pühade Apostlite Peetruse ja Pauluse kirik
*Vändra Apostlite Peetruse-Pauluse kirik

### Leedu
*Šiauliai Peeter-Pauli katedraal
*Varniai Peeter-Pauli kirik

### Läti
*Riia Peeter-Pauli katedraal

### Suurbritannia
*Peeter-Pauli kirik Wighti saarel Inglismaal

### Venemaa
*Moskva Peeter-Pauli kirik
*Peterburi Peeter-Pauli katedraal
*Peterburi Peeter-Pauli kirik

### Ühendriigid
*Washingtoni riiklik katedraal

## Vaata ka
*Peeter-Pauli kirik

## Välislingid
*Wikidata Query: Peetrusele ja Paulusele pühitsetud kirikud
**Wikidata Query: Peetruse ja Pauluse järgi nimetatud kirikud
Georgi kirik

### Eestis
* **[[Paldiski Püha Georgi kirik]]**, õigeusu kirik Paldiskis
* **[[Tartu Georgi kirik (keskaegne)]]**, õigeusu kirik keskaegses Tartus

### Ukrainas
* **[[Võdubõtši kloostri Püha Georgi kirik]]**, 17.–18. sajandist pärinev õigeusu kirik Kiievis

## Vaata ka
* Jüri kirik (täpsustus)
Jumalailmumise kirik

**Jumalailmumise kirik** või **Jumala Ilmumise kirik** on mitme kiriku nimi:

* **[[Ilmjärve Jumalailmumise kirik]]**, õigeusu kirik Valga maakonnas Otepää vallas Ilmjärve külas
* **[[Jõhvi Issanda Ristimise kirik]]** ehk **Jõhvi Jumalailmumise kirik**, õigeusu kirik Jõhvis Ida-Virumaal
* **[[Lohusuu Issanda Ristimise kirik]]** ehk **Lohusuu Jumalailmumise kirik**, õigeusu kirik Lohusuus 
* **[[Mõnnuste Jumala Ilmumise kirik]]**, EAÕK haldusalasse kuuluv õigeusu kirik Saaremaal Saaremaa vallas Mõnnuste külas
* **[[Sindi Jumalailmumise kirik]]**, Eesti Apostlik-Õigeusu Kiriku haldusalasse kuuluv õigeusu kirik Pärnu maakonnas Sindi linnas
Jakobi kirik

**Jakobi kirik** on nimi, mida kasutatakse Jakobus vanemale, harvem Jakobus nooremale pühitsetud kirikute kohta. Ingliskeelses ruumis esineb kirjapildis St. James, prantsuskeelses St-Jacques.

## Eestis
* Roosa Jakobi kirik, luteri kirik Vana-Roosas
* Pärnu-Jaagupi kirik
* Püha Jakobi kirik Saaremaal Püha külas
* Tapa Jakobi kirik, EELK Järva praostkonna kirik Lääne-Viru maakonnas Tapal
* Tartu Jakobi kirik, keskajal Tartus asunud kirik
* Uduvere Apostel Jakobi kirik, õigeusu kirik Pärnu-Jaagupis
* Viru-Jaagupi kirik
* Võnnu Jakobi kirik

## Belgias
* Brugge Püha Jakobi kirik, 13. sajandil alustatud ja 15. sajandil laiendatud katoliku kirik Brugges Belgias

## Hispaanias
* Santiago de Compostela katedraal

## Lätis
* Riia Püha Jakobi kirik, katedraal Lätis Riia linnas

## Norras
* Oslo Jakobi kirik

## Prantsusmaal
* Saint-Jacques-de-la-Boucherie kirik Pariisis, nüüd St-Jacquesi torn

## Rootsis
* Stockholmi Püha Jakobi kirik
Indigofera suffruticosa

***Indigofera suffruticosa*** ehk ***añil*** on liblikõieliste sugukonda indigopõõsa perekonda kuuluv õistaim, mis kasvab subtroopilises ja troopilises Ameerikas ja mida on kasutatud sinise värvaine indigo saamiseks.

## Kirjeldus
Añil on igihaljas püsik, kujult püstiste okstega põõsas, mis kasvab umbes ühe kuni poolteise meetri kõrguseks. Juurepoolne tüvi on puitunud, varred võivad olla nii puitunud kui ka rohtsed. Lehed on paaritusulgjad. Seob mullast lämmastikku. Kasvab poolvarjus või varjuta kuivadel jäätmaadel, teeservadel ja kesapõldudel.

Taime looduslik kasvuala ulatub Ameerika Ühendriikide lõunaosast üle Kariibi regiooni, Mehhiko ja Kesk-Ameerika Argentina põhjaosani.

## Kasutamine
Taime kasutatakse Kesk-Ameerika rahvameditsiinis. Lehtedest saadavat värvivedelikku määritakse mesilase- või muude putukate pistetest tekkinud valu ja paistetuse leevendamiseks. Juurekeedist kasutatakse kõhuvalu vastu. Lehti kasutatakse palaviku korral ja koos *Philodendron chinense* koorega skrofuloosi puhul. Taimemahla kasutatakse kõhulahtisuse ravimiseks.

Kesk-Ameerika vanades kultuurides kasutati *añil*ist saadavat indigot valge savimineraali palügorskiidiga segatuna erksinise kuni rohekassinise värvipigmendi maiade sinise saamiseks, mida kasutati seinamaalidel ja keraamika ning skulptuuride polükroomias.

Enne kohvipuu introdutseerimist oli taimest saadav indigo Kesk-Ameerika tähtsaim ekspordiartikkel. Tänapäeval kasvatatakse taime värvi saamiseks üksnes El Salvadori põhjaosas.

## Pildid

Guatemalan indigo (2682554864).jpg|Põõsas
Starr 030202-0015 Indigofera suffruticosa.jpg|Kasvukoht teeservas
Shrubby Indigo (4022559054).jpg|Õied ja lehed
Indigofera suffruticosa, the Wild Indigo (9575234856).jpg|Õisik kaunadega
Hojas anil.jpg|Lehed ja kaunad
Indigofera suffruticosa - Köhler–s Medizinal-Pflanzen-076.jpg|Illustratsioon ravimtaimeraamatus 1897


## Viited
Rauno Laumets

**Rauno Laumets** (sündinud 14. mail 1990) on Eesti kesk- ja pikamaajooksja.

## Jooksmine
Laumetsa koduklubid on olnud Spordiklubi ProRunner, Spordiklubi Jooksupartner ja Tartu Spordiselts Kalev.

Laumets jooksis 2019. aastal Tartu linnamaratoni põhidistantsi ajaga 2:28.36, mis oleks võinud olla staieri isiklik rekord, kuid enne 2022. aastat raja ametliku kinnituse (AIMS) puudumise tõttu aeg rekordina kirja ei läinud.

## Isiklikud rekordid

## Isiklikku
Rauno Laumets on töötanud Lähte Ühisgümnaasiumi kehalise kasvatuse õpetaja ja treenerina.

## Viited


## Välislingid
*
Oimurõngas

**Oimurõngas** on metallist ehe, iseloomulik Musta mere piirkonna ja Lõuna-Siberi kultuuride, viikingite, soomeugrilaste, slaavlaste jm naiserõivastusele vanaajal ja keskajal. Oimurõngaid kanti sümmeetriliselt kandja pea külgedel, ligikaudu oimukohtade kohal ja need olid kinnitatud kas peakatte või juuksepalmikute külge. Materjaliks oli enamasti odavam metall, kas vasesulamid või raud, kuid üksikutel juhtudel kasutati ka hõbedat ja isegi kulda.

## Leide Eestist
Spiraalseid oimurõngaid on leitud noorema pronksiaja ja plaatidega ning kuulikestega oimurõngaid rauaaja matustest.
2018. aasta tähelepanuväärne maaleid Ida-Virumaalt oli 15. sajandisse dateeritud hõbedast tahuliste kuulikeste ja helmestega oimurõngas, iseloomulik Kirde-Eesti, Tartumaa ja Setomaa vadja asustusele; seda vormi on peetud linnalise algupäraga ehteks.
On teateid oimurõngaste kandmisest vadjalastel veel 19. ja 20. sajandil.

## Viited
SL C30

**SL C30** on metroorong, mida kasutatakse Stockholmi metroos. 

Alates 2020. aastast on Stockholmi toodetud 96 rongi. Rongitüüp asendab välja vanemad mudelid C6, C14 ja C15 aastatel 2021–2024.

## Välislingid

* Ståplats och fler passagerare i nya tunnelbanetågen
* Här är nya tunnelbanetåget – premiärtur på röda linjen
* Röda linjen testkör i Berlin
* Nya tunnelbanetåget C30 trafikerar i skarpt läge
NHL-i hooaeg 2022–2023

**NHL-i hooaeg 2022–2023** on NHL-i 106. hooaeg (105. hooaeg, kui jätta kõrvale NHL-i tööseisaku tõttu ära jäänud hooaeg 2004–05). Põhihooaeg algas 7. oktoobril 2022 kahe Prahas peetud kohtumisega. Colorado Avalanche alustas hooaega valitseva meistrina.

### Väljalangemismängud

Legend
* A1, A2, A3 – Atlanti divisjoni esimene, teine ja kolmas
* M1, M2, M3 – Metropolitani divisjon esimene, teine ja kolmas
* C1, C2, C3 – Keskdivisjon esimene, teine ja kolmas
* P1, P2, P3 – Vaikse ookeani divisjoni esimene, teine ja kolmas
* WC –  *wild card*iga väljalangemismängudele jõudnud
Dürre Wand

**Dürre Wand** (sõna otseses mõttes *viljatu sein*) on mäehari Alam-Austrias ja kuulub topograafiliselt Gutensteini Alpidesse. See ulatub Miesenbachist lääneedela suunas Schneebergini. Dürre Wand on kohati kivine seljandik, mida ääristavad karjamaad, metsad ja kosed. Erinevalt vahetult idas asuvast Hohe Wandi platoost kulmineerub see kitsa harjajoonega, mille matkarada pakub suurepäraseid vaateid.

## Kõrgused

Suuremad kõrgused on *Katharinenschlag* (1222 m), *Schober* (1213 m), *Öhler* (1183 m) ja *Plattenstein* (1154 m).

## Varjupaigad

Öhlerist ida pool, kõrgusel 1027 m, mäeharjal enam-vähem keskel asub Öhleri varjupaik, mis kuulub Loodusesõpradele (*Naturfreunde*). Plattensteinis asub Gauermanni hütt, mis kuulub Austria Turismiklubile (*Österreichischer Touristenklub*).

## Koopad

Tableri koobas (*Tablerhöhle*, 1862/10) Plattensteinist idas ja *Erzloch* (1862/4), šahtkoobas Öhler varjupaigast idas, on kaks koobast Dürre Wandi harjal. Teised olulised koopad on *Malepartuskluft* (1862/19), *Bergmilchkammer* (1862/20), Marechle koobas (1862/21), *Schichtkammer* (1862/23) ja Vierpfeileri koobas (1862/24) (kõik Marecherkogelil Öhlerist lõunas Puchberg am Schneebergi juures), *Zinsensteinhöhle* (1862/11) ja *Waldbodenloch* (1862/61) (mõlemad Dürre Wandist põhja pool Gutensteini juures). Kokku on piirkonna 1862 - Dürre Wand registris täpselt sada koobast.

## Galerii


Pilt:Plattenstein 01.jpg|Plattenstein (1154 m)
Pilt:Gauermannhütte.jpg|Gauermanni hütt
Pilt:Notlager Gauermannhütte Mai 2013.jpg|Päästemaja Gauermanni hüti juures
Pilt:Öhler 02.jpg|Öhler (1183 m)
Pilt:Niederösterreich Puchberg am Schneeberg Öhlerschutzhaus (290513).jpg|Öhleri päästemaja
Pilt:Schober 01.jpg|Schober (1213 m)
Pilt:Neukogel from Plattenstein.jpg|Vaade Plattensteinilt
Pilt:Katharinenschlag 01.jpg|Vaade Katharinenschlagilt (1222 m)
Pilt:Bergmilchkammer 03.jpg|Bergmilchkammeri koobas
Pilt:Malepartuskluft 01.jpg|Malepartusklufti koobas
Pilt:Marechlehöhle 03.jpg|Marechle koobas
Pilt:Schoberbachklammhöhle 03.jpg|Schoberbachklammi koobas 
Pilt:Untere Öhlerhöhle.jpg|Alam-Öhleri koobas
Kevin Álvarez

**Kevin Nahin Álvarez Campos** (sündinud 15. jaanuaril 1999 Colimas) on Mehhiko jalgpallur, kes mängib paremkaitsjana Mehhiko kõrgliiga klubis Club América ja Mehhiko jalgpallikoondises.

Álvarez alustas Pachucas ka klubikarjääri. Klubi põhimeeskonnas debüteeris ta 2018. aastal. Pachuca põhikoosseisu on ta kuulunud alates hooajast 2020/21. 2022. aasta *Apertura*-hooajal tuli ta Pachucaga Mehhiko meistriks.

2019. aasta Panameerika mängude jalgpalliturniiril võitis Álvarez Mehhiko võistkonnaga pronksmedali. Mehhiko jalgpallikoondises debüteeris ta 3. juulil 2021 sõprusmängus Nigeeria vastu. Koondisekarjääri esimese värava lõi ta 10. juunil 2023 sõprusmängus Kameruni vastu. Álvarez kuulus Mehhiko koondisse 2022. aasta maailmameistrivõistlustel.

## Saavutused
;Pachuca
*Liga MX: Apertura 2022

;Individuaalsed
*Liga MX hooaja sümboolne koosseis: Guardianes 2021, Clausura 2022
Vámospércs

**Vámospércs** on linn Ungaris Hajdú-Bihari komitaadis Nyíradonyi kreisis. Vámospércs asub Rumeenia piirist 9 km kaugusel, Nyíradonyst umbes 18,5 km lõunas ja Debrecenist ligikaudu 20 km idas.

Vámospércsi on esmamainitud aastatel 1292–1294. Vámospércs sai linnaõigused 1605. aastal, kuid kaotas need 1876. aastal. 1. juulil 2001 sai Vámospércs linnaõigused tagasi.

## Sõpruslinnad
* Valea lui Mihai, Rumeenia
* Koronowo, Poola
* Nușfalău vald, Poola

## Viited
Izsák

**Izsák** on linn Ungaris Bács-Kiskuni komitaadis Kiskőrösi kreisis. Izsák asub Kiskőrösist umbes 20,5 km põhjakirdes ja Kecskemétist ligikaudu 26 km lääneedelas.

Asulat on esmamainitud 1055. aastal. Izsák sai linnaõigused 1816. aastal, kuid kaotas need 1876. aastal. Linnaõigused sai Izsák tagasi 1997. aastal.

## Sõpruslinnad
* Strullendorfi vald, Saksamaa

## Viited
Wechseli kuru

**Wechseli kuru** (980 m) on mäekuru Austria Alpides, Alam-Austria ja Steiermargi liidumaade vahelisel piiril.

Koos Semmeringi kuruga on Wechseli kuru üks kõige olulisemaid ühendusi Alam-Austria ja Steiermargi vahel. Kuni A2 kiirtee ehitamiseni 1980. aastatel oli see peamine maantee Viini ja Grazi vahel.
Kamp (jõgi)

**Kamp** on jõgi Põhja-Austrias, Doonau vasakpoolne lisjõgi.

Kampi lähe asub Alam-Austria ja Ülem-Austria piiril Liebenau lähedal *[[Mühlviertel]]is*. See voolab üldiselt itta läbi Rappottensteini (kus sellesse suubub *Kleine Kamp*), Zwettli, Krumau am Kampi, Gars am Kampi ja Langenloisi. Enamik oru lõunaosast kuulub Kamptali veinipiirkonda. Enne hüdroelektrijaama ehitamist Doonaule Altenwörthis 1970. aastatel suubus Kamp Doonausse Grafenwörthi juures, Krems an der Donaust idas. Selle suue viidi üle Altenwörthi ja varem Doonau otseseks lisajõeks olnud Kremsi jõe veed suunati Kampi.
Krems (Alam-Austria)

**Krems** on jõgi *[[Waldviertel]]is* Alam-Austria põhjaosas. Tegelikult on seal kaks jõge: nn Große Krems (Suur-Krems), mis tähistab kas kogu jõesüsteemi või vaid peamist lisajõge, ja väiksemat kutsutakse Kleine Krems (Väike-Krems). Krems voolas algselt Doonausse Krems an der Donau juures, kuid kui Doonaule ehitati Altenwörthi elektrijaam, viidi jõesuu – koos Kampi jõesuuga – üle Altenwörthi.

Ülemjooksul voolavad mõlemad jõed läbi *Waldvierteli* karmi graniitmaastiku; olulised paigad on Großreinprechts Große Kremsi ääres ja Kottes-Purk Kleine Kremsi ääres. Krems on Kremstali veinipiirkonna selgroog, see möödub Senftenbergist ja Lengenfeldi varemetest ning pärast graniidi- ja gneisiplatoolt (Tšehhi massiivi osa) väljumist voolab see Kremsi juures läbi Tullni nõo.

Hartensteini lossi all, peavoolude ühinemiskohas asub jõe kaldal Gudenuse koobas, mis oli asustatud kiviajal.

## Vaata ka

* Krems (Ülem-Austria)
Kristjan Jurnas

**Kristjan Jurnas** (28. märts 1894 Pärnumaa, Sauga vald – 24. märts 1943 Kirov) oli Pärnu reeder ja Sadama villa tellija.

## Haridus
Kristjan Jurnas sündis 1894. aastal 28. märtsil Pärnumaal Sauga vallas ja käis kaks aastat Papsaare külakoolis, kuid pärast isaga tülliminekut lahkus nii koolist kui ka põgenes kodust ning alustas 13-aastaselt iseseisvat elu.

## Töökäik
Kristjan Jurnas tegeles paljude valdkondadega hoolimata sellest, et kooliharidust oli tal ainult kahe aasta jagu. Ta tegeles laevaehituse ja relvakaubandusega, talle kuulusid purje- ja aurulaevad ning ta seilas ookeanil, viimane andis talle ka hüüdnime Pärnu Jõnn. Kristjan Jurnas teenis elatist kaupade ja metsamaterjali transportimisega Eestist välismaale, lisaks arenenumatest riikidest odavalt laevade ostmise ja Eestis kallimalt müümisega.

## Isiklikku
1934. aastal naasis Pärnumaalt pärit Kristjan Jurnas purjelaeval Ameerikast Pärnusse. Samal aastal abiellus Jurnas Häädemeestelt pärit Lydia Tomsoniga ja peagi sündisid pojad Viktor Jurnas, Albert Jurnas ja Otto Jurnas. Suureneva pere jaoks tellis Kristjan Jurnas 1936. aastal majaehituse aadressile Sadama 13. 1937. aastal sai hoone valmis ja pere kolis sisse. Tänapäeval on see külalistemaja Sadama Villa.

1939. aastal pärast Teise maailmasõja algust emigreerus Jurnas perega sõja eest Kopenhaagenisse. 1940. aastal okupeerisid Saksa väed Taani ning Jurnased naasid üsna pea Pärnusse. 1941. aastal küüditati kogu pere Siberisse, kus Jurnas suri samal aastal ja kaks poega hiljem Venemaal lastekodus. Jurnase naine ja vanim poeg tulid hiljem Eestisse tagasi.

## Viited
Rõuge tüüpi keraamika

**Rõuge tüüpi keraamika** pärineb Kagu-Eestist ja sellega piirnevatelt aladelt eelviikingi- ja viikingiajast. Kindlalt ei saa väita, kuidas Rõuge tüüpi keraamika kujunes, kuna varasemat rahvasterännuaegset keraamikat pole sügavuti uuritud. Valter Lang on oletanud, et Rõuge tüüpi peenkeraamika eeskujuks oli Põhja-Läti ja Kagu-Eesti 3.–4. sajandi tarandkalmetes levinud Salenieki tüüpi keraamika. 11. sajandi teisel veerandil tulid Ida-Eestis kasutusele slaavipärased potikedral valmistatud nõud.

## Jagunemine
Rõuge tüüpi keraamika jaguneb peen- ja jämekeraamikaks.

### Rõuge tüüpi peenkeraamika
Rõuge tüüpi peenkeraamikas on tegemist madalate kumera põhjaga kausside või lameda põhjaga pottidega, mõlemaid iseloomustab nivendiline kuju ja püstine võrik. Peenkeraamilised kausid võivad olla võrdlemisi suured, läbimõõt võib olla üle 30 sentimeetri. Rõuge tüüpi peenkeraamilised nõud on enamasti hea põletusega, mustad, silutud ja poleeritud. Leidub nii kaunistamata kui kaunistatud peenkeraamilisi nõusid, dekoratsioonidena kasutati väikeseid ümaraid lohke ja täkkeid, mis moodustavad rea; kolmnurkadest ja nelinurkadest mustreid; reas paiknevaid ringe. Dekoratsioonid paiknesid nõu ülaosas. Väike osa peenkeraamikast on kaunistatud sirgete joonte või lainetega, harva kasutati nöörivajutust, vähe leidub ka siksak- või võreornamenti. Rõuge tüüpi peenkeraamika oli Kagu-Eestis kasutusel 11. sajandi esimese pooleni.

### Rõuge tüüpi jämekeraamika
Rõuge tüüpi jämekeraamikat iseloomustavad suured ämbrikujulised, ülalt laienevad ja lameda põhjaga potid. Neid kasutati eelkõige toidu valmistamiseks ja hoidmiseks ning seetõttu on nad lihtsa või isegi rohmaka töötlusega ning enamasti kaunistamata, vahel aga esineb lohukestest mustrit.  Jämekeraamika pottidel on sageli serva all rida väikeseid auke, mis on torgatud juba nõu vormimise käigus. Arvatavasti hoiti nendes nõudes vilja ja läbi aukude pääses õhk anuma sisse ja vili ei läinud hallitama. Nõude vormimismassi oli lisaks savile segatud jämedat liiva või kivipurdu. 

Eestis on serva all asuvate aukudega potte leitud eelkõige Kagu-Eestist, aga ka Viljandimaalt ja Tartumaalt. Kagu-Eestiga piirnevatelt Venemaa aladelt (Pihkvamaalt) on samuti leitud Rõuge tüüpi jämekeraamikale sarnaseid nõusid, kuigi auke on neil harva. Auke on aga leitud Pihkva, Irboska ja Kamno keraamikast, seetõttu on kasutatud ka määratlust Rõuge-Kamno tüüpi keraamika. Ülaserva all asuvad augud pole aga ainult Rõuge tüüpi keraamikale omased, selliseid on vahel ka Iru tüüpi keraamikal. Arvatavasti lõppes Rõuge tüüpi jämekeraamika kasutamine 11. sajandi esimesel poolel. 

## Viited
Thaya

**Thaya** (tšehhi: *Dyje* [ˈdɪjɛ]) on jõgi Kesk-Euroopas, Morava jõe pikim lisajõgi. See on 224 km pikk (koos pikima lähtejõe Deutsche Thayaga 322 km) ning lookleb läänest itta Alam-Austria (Austria) ja Lõuna-Morava (Tšehhi) vahelisel piirialal, kuigi piir ei järgi enamikus osades täpselt jõe kulgu. Selle lähted on kahes väiksemas jões, nimelt Deutsche Thaya ja Moravská Dyje ühinemine Raabs an der Thayas.

Thaya ja Morava ühinemiskoht on Morava lõunapoolseim ja madalaim punkt.

Selle nimi tähendab "inertset". Znojmo lähedal asub ka väike küla, mis kannab Dyje nime.

Ülemjooksul voolab Thaya läbi sügavate kuristike (Podyjí), möödudes paljudest linnustest ja lossidest. Moravas on see mitmes kohas paisutatud.

Thaya kogub vett Morava lääneosast ja sellega külgnevast Alam-Austria osast. Selle suurimad lisajõed on Svratka ja Jihlava, mis suubuvad Nové Mlýny veehoidlatest keskmisesse.

Olulised asulad Thaya ääres:

* Raabs an der Thaya
* Drosendorf-Zissersdorf
* Vranov nad Dyjí
* Hardegg
* Znojmo
* Laa an der Thaya
* Lednice
* Břeclav

## Paisud

Kõik paisud asuvad Tšehhis. Neid kasutatakse niisutuseks, hüdroelektrienergia tootmiseks ja üleujutuste kontrollimiseks.

## Viited
Lužnice

**Lužnice** ([ˈluʒɲɪtsɛ]; saksa keeles *Lainsitz*) on jõgi Austrias ja Tšehhis. 

Lužnice saab alguse Austrias ja suubub umbes 50 km České Budějovicest põhja pool Týn nad Vltavous Vltava jõkke.

Jõe pikkus on 208 km, millest Austrias on 15 km. 

Jõge on allikates esmamainitud 1179. aastal. Nimi tuleneb vanatšehhi keelest, mis tõlkes tähendab 'vesi voolab läbi mõdu'. 

Mitmed kohad jõel on populaarsed puhkuse- ja kanuusõidukohad.

## Asulad Lužnice jõe ääres
* Weitra (Austria)
* Gmünd (Austria)
* České Velenice
* Suchdol nad Lužnicí
* Třeboň
* Veselí nad Lužnicí
* Soběslav
* Planá nad Lužnicí
* Sezimovo Ústí
* Tábor
* Bechyně
* Týn nad Vltavou

## Viited

## Välislingid
Kogelejarohi

**Kogelejarohi** (*Berteroa*) on ristõieliste sugukonda kuuluv õistaimede perekond.

Pärismaisena kasvab kogelejarohi parasvöötme Euraasias.

Perekonna teaduslik nimetus tuleneb itaalia arsti, botaaniku ja taimekoguja Carlo Giuseppe Bertero nimest.

## Liike
**Berteroa incana* – hall kogelejarohi

## Välislingid
*
Krambe

**Krambe** (*Crambe*) on ristõieliste sugukonda kuuluv õistaimede perekond.

Perekonda kuulub umbes 34–37 liiki.

## Liike
**Crambe aspera* – kare krambe
**Crambe cordifolia* – südajalehine krambe
**Crambe hispanica* – hispaania krambe
**Crambe maritima* – merikapsas
**Crambe tataria* – tatari krambe

## Välislingid
*
Gubkini rajoon

**Gubkini rajoon** (vene keeles Губкинский район) on 2. järgu haldusüksus (munitsipaalrajoon) Venemaal Belgorodi oblasti põhjaosas. Rajooni keskus on Gubkini linn.

Rajoon piirneb põhjas Kurski oblasti Manturovo rajooniga, idas Starõi Oskoli rajooniga, kagus Tšernjanka rajooniga, lõunas Korotša rajooniga ja läänes Prohhorovka rajooniga.

Rajooni pindala on 1526,6 km². Elanike arv oli 2021. aastal 114 989 ja 2010. aastal 122 121.

Gubkini rajoonis on kaks linnaasundust (Gubkini linn ja Troitski alev) ja 9 külaasundust.

## Viited
Hiiretõlkjas (perekond)

**Hiiretõlkjas** (*Euclidium*) on ristõieliste sugukonda kuuluv õistaimede perekond.

Perekonda kuulub kaks liiki:
**Euclidium syriacum* – hiiretõlkjas
**[[Euclidium tenuissimum]]*

## Välislingid
*
Kesk-Vene kõrgustik

**Kesk-Vene kõrgustik** (vene keeles Среднерусская возвышенность) on ulatuslik kõrgustik Ida-Euroopa lauskmaa keskosas. Keskmine kõrgus on 200–250 m, kõrgeim tipp 293 m. Kõrgustiku pindala on 480 000 km².
Gordon Moore

**Gordon Earle Moore** (3. jaanuar 1929 Pescadero, California – 24. märts 2023 Waimea, Hawaii) oli USA ettevõtja ja insener. Ta oli Inteli kaasasutaja.

Ta on iseäranis tuntud Moore'i seaduse autorina, mille kohaselt kahekordistub iga kahe aasta järel transistoride arv mikrokiibil. Algselt pakkus Moore 1965. aastal küll seda, et komponentide arv integraallülitusel kahekordistub umbkaudu iga aastaga, kuid ta korrigeeris 1975. aastal oma hinnangut.

1950. aastal sai Moore bakalaureusekraadi keemias California Ülikoolis Berkeleys ning 1954. aastal doktorikraadi samal erialal California Tehnoloogiainstituudist. 1953–1956 tegi ta järeldoktori Johns Hopkinsi Ülikoolis. Seejärel töötas ta töötas ettevõttes Beckman Instruments, kuid lahkus "reetliku kaheksa" koosseisus, kui kaheksa endist Shockley pooljuhtide labori töötajat asutasid 1957. aastal ettevõtte Fairchild Semiconductor.

1968. aastal asutas ta koos Robert Noycega ettevõtte NM Electronics, millest sai hiljem Intel Corporation. Moore oli ettevõtte pikaaegne juht.

2000. aastal asutas ta koos oma naisega Gordon and Betty Moore Foundationi annetades selle moodustamiseks 5 miljardit USA dollarit. 2009. aastal pälvis ta heategevuse eest Carnegie filantroopia medali.

2023. aasta veebruaris hinnati tema varasid 7 miljardi USA dollari juurde.

## Tunnustus
*1990 – USA tehnoloogia ja innovatsiooni riiklik medal 
*2002 – Presidendi Vabadusmedal
*2008 – IEEE aumedal
*2010 – Dan Davidi auhind

## Isiklikku
Tema abikaasa on Betty Irene Whitaker, kellega ta abiellus 1950. aastal. Neil on pojad Kenneth Moore ja Steven Moore.
Presidents' Trophy

**Presidents' Trophy** on spordiauhind, mis antakse NHL-i põhihooajal enim punkte kogunud meeskonnale. Kui kahel või enamal meeskonnal on hooaja lõpus sama arv punkte, antakse auhind sellele, kellel on rohkem võite.

Enim kordi (6) on auhinda võitnud Detroit Red Wings. Neljal korral on selle võitnud Boston Bruins.

## Võitjad

## Viited
Pisarate park

**Pisarate park** on massiküüditamiste mälestamiseks Tartusse Turu ja Rebase tänava ristmiku lähedusse rajatud park.

Pargis asub mälestuskivi, millel on kiri, et just sealt said alguse 1941. aasta 14. juuni ning ka 1947. ja 1949. aasta massiküüditamised.

Vähetuntud pargi asukohta ei tea isegi paljud tartlased.

Viimastel aastatel on pargis toimunud juuniküüditamise ohvrite mälestamine lillede asetamisega mälestuskivi juurde.

## Viited
Bussikaart

**Bussikaart** on bussipileti tüüp.

Bussikaart võib olla ka kiipkaart. Tavaliselt on bussikaardil kirjas kliendi nimi. Kaardil on kirjas veel kaardi number.

Bussikaart on linna, piirkonna või riigi konkreetse transpordisüsteemi jaoks ning see võib hõlmata erinevaid bussiliine ja marsruute. Bussikaartidel on tavaliselt kujutatud bussiliinide firmat, mis näitab erinevaid marsruute ja nendega seotud peatusi. Sõidugraafikud näitavad tavaliselt busside saabumis ja lahkumisaegu erinevatest peatustest ning võivad sisaldada teavet nädalapäevade, nädalavahetuste või pühade erinevuste kohta.

## Bussikaardi kasutamine
Bussikaardi kasutamine on lihtne astud bussi, ütled bussijuhile sõidu sihtkoha, kui ta on selle masinasse ära märkind võid viibata kaardiga ja edasi kõndida enda istekohale.

## Ajalugu
Bussikaardid on loodud 19. sajandil. Kui need loodi olid need esialgu paberil. Esimesed magnetkaardid ilmusid 1960. aastatel, kuid see tehnoloogia ei levinud laialdaselt enne 1980. aastaid. Tänapäeval kasutatakse bussikaarte üle maailma. 

Bussikaardid loodi selleks, et tõendada, et bussisõitja on ostnud sõiduõiguse. Esimesed bussikaardid olid paberil, kuid hiljem hakati kasutama ka magnetkaarte, mida oli lihtsam kasutada ja mida oli raskem võltsida. 

Tänapäeval kasutatakse bussikaarte üle maailma.

## Bussikaardi omandamine
Enamikus kohtades saab osta bussikaardi bussijaamast või bussijuhi käest, mõnes kohas on võimalik osta bussikaart internetist või mobiilirakendusest. 

Bussikaarti võib omada igas vanuses inimene.
Shadow Works

**"Shadow Works"** on Kerli Kõivu teine Stuudioalbum, mille 22. veebruaril 2019 andis välja plaadifirma Seeking blue.

## Lood
#"The Opening Of The Way" (Intro)
#"Mimicry"
#"Everybody Bleeds The Same"
#"Savages"
#"One"
#"Purification" (Interlude)
#"Legends"
#"Where The Dark Things Are"
#"Better"
#"Giving Up The Ghost"
#"Tuleloits"
#"Shadow Works" (Outro)
Finnveden

**Finnveden** (või **Finnheden**) on üks Smålandi muistsetest n-ö väikestest maadest. See asus Sunnerbo, Östbo ja Västbo kihelkonna aladel. Finnvedenis, nagu ka teistel väikestel maadel olid oma seadused ja õiguskord. 

Finnvedenis on Bolmeni järv ja Lagani jõgi. Enamik kohalikest ruunikividest jutustab Inglismaal hukkunud meestest. Tänapäeval on Finnveden osa Hallandi, Kronobergi ja Jönköpingi läänist.

Finnvedenit on esimesena maininud Jordanes, kui ta nimetas "Geticas" Scandza inimesi kirjeldades sealset rahvast nimetusega "*finnaithae*".

## Vaata ka
* Fennid
Roberto de la Rosa

**Roberto Carlos de la Rosa González** (sündinud 4. jaanuaril 2000 Texcoco de Moras) on Mehhiko jalgpallur, kes mängib keskründajana Mehhiko kõrgliigaklubis Pachuca ja Mehhiko jalgpallikoondises.

Ta alustas Pachucas ka klubikarjääri. Pachucaga liitus ta 2013. aastal. Klubi põhimeeskonnas debüteeris ta 12. augustil 2017 Mehhiko kõrgliiga mängus Tigres UANL-i vastu. Esimese värava lõi ta klubi meeskonnas sama aasta 16. detsembril klubide maailmameistrivõistluste kolmanda koha mängus Araabia Ühendemiraatide klubi Al Jazira vastu. Sellega sai de la Rosa kõige nooremaks mängijaks, kes on klubide maailmameistrivõistlustel värava löönud. Mehhiko kõrgliigas lõi ta oma esimesed kaks väravat alles 2019. aasta novembris. 2022. aasta *Apertura*-hooajal tuli ta Pachucaga Mehhiko meistriks.

2017. aastal tuli de la Rosa Mehhiko kuni 17-aastaste koondisega Põhja- ja Kesk-Ameerika omavanuste meistriks. Ta kuulus Mehhiko kuni 20-aastaste koondisse 2019. aasta juunioride maailmameistrivõistlustel, kus de la Rosa lõi esimeses alagrupimängus värava Itaalia vastu, kuid see jäi ka Mehhiko ainsaks väravaks sel turniiril ning Mehhiko kaotas kõik kolm alagrupimängu. Mehhiko rahvuskoondises tegi ta debüüdi 19. aprillil 2023 mängus USA vastu. Koondisekarjääri esimese värava lõi ta oma teises koondisemängus sama aasta 7. juunil Guatemala vastu.

## Saavutused
;Pachuca
*Liga MX: Apertura 2022

## Viited
Nessaea

***Nessaea*** on troopilise Ameerika päevaliblikate perekond koerlibliklaste sugukonnas. Erinevalt enamikust sinistest liblikaliikidest on selle perekonna liikide sinine värvus mitte struktuurne, vaid tekib sinisest pigmendist pterobiliinist.

## Liigid
* *Nessaea aglaura* Doubleday [1848]
* *Nessaea ecuadorensis* Talbot 1932
* *Nessaea batesii* C. & R. Felder 1860
* *Nessaea magniplaga* Röber 1928
* *Nessaea hewitsonii* C. & R. Felder 1859
* *Nessaea obrinus* Linnaeus 1758
* *Nessaea faventia* Fruhstorfer 1910
* *Nessaea latifascia* Röber 1928
* *Nessaea romani* Bryk 1953
* *Nessaea regina* Salvin 1869
* *Nessaea thalia* Bargmann 1928

## Pildid

Nessaeanag.jpg|*Nessaea aglaura* 
Nessaea batesii MHNT.jpg|*Nessaea batesii* isasliblikas
Nessaeaof.jpg|*Nessaea obrinus* emasliblika ülakülg
Nessaeaom.jpg|*Nessaea obrinus* isasliblika ülakülg
Nessaeaou.jpg|*Nessaea obrinus* alakülg
Obrinus olivewing (Nessaea obrinus faventia).JPG|*N. obrinus faventia* isasliblikas Brasiilias


## Viited
Adelia

**Adelia** võib tähendada:

***[[Adelia (eesnimi)|Adelia]]** on eesnimi, variant Adelast
*"**[[Adelia (ooper)|Adelia]]**" on Gaetano Donizetti ooper.
****[[Adelia (perekond)|Adelia]]*** on piimalilleliste seltsi kuuluv õistaimede perekond
Yuri Alberto

**Yuri Alberto Monteiro da Silva** (sündinud 18. märtsil 2001 São José dos Camposes) on Brasiilia jalgpallur, kes mängib ründajana Brasiilia kõrgliigaklubis Corinthians.

Ta alustas klubikarjääri Santoses, mille noortesüsteemiga liitus ta 2013. aastal. Esimese profilepingu sõlmis ta klubiga 2017. aastal. Klubi põhimeeskonnas debüteeris ta Brasiilia kõrgliigas sama aasta novembris. Esimese värava lõi ta Santose meeskonnas 7. märtsil 2018 São Paulo osariigi meistrivõistluste]] mängus Grêmio Novorizontino vastu. 16 aasta 11 kuu ja 20 päeva vanuselt sai ta Santose kuuendaks kõige nooremaks väravalööjaks. Santoses ta põhikoosseisu mängijaks aga ei saanud.

2020. aasta augustis sõlmis ta viieaastase lepingu Brasiilia kõrgliigaklubiga Internacional.. Brasiilia kõrgliigas lõi ta esimese värava 14. oktoobril 2020 mängus Sport Recife vastu. 20. jaanuaril 2021 tegi ta mängus São Paulo vastu kübaratriki. 2020. aasta Brasiilia kõrgliiga hooajal lõi Yuri Alberto kokku kümme värava. 2021. aasta hooajal jäi tema arvele Brasiilia kõrgliigas 12 väravat.

2022. aasta jaanuaris sõlmis Yuri Alberto viieaastase lepingu Venemaa kõrgliigaklubiga Peterburi Zenit. Hooaja 2021/22 lõi ta Venemaa kõrgliigas 11 mänguga neli väravat ja tuli klubiga Venemaa meistriks. Juba 2022. aasta juulis naasis ta Brasiilia kõrgliigasse, kui liitus laenulepingu alusel Corinthiansega. 2023. aasta jaanuaris sõlmis ta Corinthiansega püsiva lepingu. Samal ajal lepiti kokku Corinthianse mängijate Robert Renani ja Du Queirozi üleminek Zeniti.

Brasiilia jalgpallikoondises debüteeris Yuri Alberto 25. märtsil 2023 sõprusmängus Maroko vastu.

## Viited

## Välislingid
Colombia 1. mai 2023 lennuõnnetus

**Colombia 1. mai 2023 lennuõnnetus** on väikelennukiga Cessna 206 Amazonase džunglis juhtunud õnnetus. Lennuki pardal olid piloot ja kuus pärismaalasest reisijat - ema nelja lapsega ja kohaliku põlisrahva juht. Kõik kolm täiskasvanut hukkusid, aga lapsed vanuses 11 kuud ning 4, 9 ja 13 aastat jäid ellu.

Lennuk startis 1. mai hommikul Colombia Araracuara lennuväljalt. Varsti teatas piloot mootoririkkest ning seejärel ühendus lennukiga katkes. Lennuki rusud leiti kaks nädalat pärast õnnetust, aga lapsi ei olnud sündmuskohal. Otsingusse kaasati 150 päästjat ja 200 vabatahtlikku. Lapsed leiti elusana neli nädalat hiljem, lapsed leidis otsingukoer.  Lapsed olid veetnud 40 päeva tihedas ja pimedas džunglis, kus kasvavad selle piirkonna kõige kõrgemad puud, elavad maod, jaaguarid ja sääsed,

Lapsed olid kasvanud Lõuna-Colombia põlisrahva huitoto hulgas ning vanemad lapsed, 13- ja 9-aastane olid omandanud juba mitmeid džunglis hakkamasaamise oskusi. Huitotod õpivad jahtimist, kalapüüki ja korilust juba lapseeas ning on metsiku loodusega kohanenud. Nad teavad, missuguseid puuvilju tohib süüa ja missugused on mürgised. 13-aastane tüdruk oskas titte hooldada.

Nelja lapse ellujäämine 40 päeva kestel metsikus džunglis on erakordne.

## Viited
Papilio phorcas

***Papilio phorcas*** on Aafrikas elav roheliste laikudega pääsusabaliste sugukonda kuuluv päevaliblikas.

## Kirjeldus
Liblikas on silmatorkavate sabasiilakutega, isasliblikal tiiva põhivärvus must, laigud rohelised. Emasliblikal tiiva põhitoon tumepruun, laigud kollased.

Green-banded swallowtail (Papilio phorcas ruscoei).jpg|*Papilio phorcas* looduses, Kakamega metsas Keenias
Green-banded swallowtail (Papilio phorcas ruscoei) underside.jpg|*Papilio phorcas* looduses, alakülg
Papilio phorcas female dorsal.jpg|Emasliblika ülakülg
Papilio phorcas female ventral.jpg|Emasliblika alakülg
Papilio phorcas male dorsal.jpg|Isasliblika ülakülg
Papilio phorcas male ventral.jpg|Isasliblika alakülg


Rööviku toidutaimed on Teclea nobilis, Teclea simplicifolia, Macrostylis villosa, Vepris, Calodendrum, Clausena, Citrus, Fagara ja Toddalia perekondade liigid.

## Elupaigad
*Papilio phorcas* asustab Aafrika Sahara-taguses troopikavöötmes Guinea lahe ümbruse, Kesk-Aafrika ja Ida-Aafrika troopilisi mägimetsasid 300–2400 m kõrgusel merepinnast.

Afrotropical biomes.svg|Toopikavööndi bioomid
KAKUM NATIONAL PARK 2.jpg|Kakumi rahvuspark (Ghana)
Nyika afromontane forest.jpg|Nyika platoo (Malawi) mägipuistu


## Viited
Olga Hohlova

**Olga Hohlova** (vene keeles *Ольга Степановна Хохлова*, ka *Ольга Руис-Пикассо* (Olga Ruiz Picasso); 17. juuni 1891 Nižõn, Tšernigivi kubermang – 11. veebruar 1955 Cannes) oli vene päritolu Venemaa ja Prantsusmaa balletitantsija. Lisaks oli ta abielus Pablo Picassoga ning oli ta poja ema.

Ta sündis aastal 1891 Nižõnis, Tšernigivi kubermangus Venemaa keiserliku armee polkovniku tütrena. Aastast 1915 tantsis ta Sergei Djagilevi trupis. 18. mail 1917 tantsis ta teatris Théâtre du Châtelet's balletis **Parade**. Ballett oli loodud  Sergei Djagilevi, Erik Satie ja Jean Cocteau poolt, aga kostüümid ja dekoratsioonid oli kujundanud Pablo Picasso. Kui trupp läks külalisetendustele Lõuna- Ameerikasse, läks ta Pablo Picassoga Barcelonasse. Nad abiellusid 18. juunil 1918 Pariisis Aleksander Nevski katedraalis. 4. veebruaril 1921 sündis neil poeg Paulo.
Korporatsioon Amicitia lipp

**Korporatsiooni Amicitia lipp** on helelilla-tumeroheline-kuldne trikoloor ilma lisaembleemideta. Õnnistatud lipu juurde kuuluvad narmad. Lipuvarda tipus on kuldne korporatsiooni Amicitia sirkel. 

Korporatsiooni Amicitia värvikombinatsiooni valis asutajaliige Emilie Ruubel. Nende värvide kokkusobitamise peale tuli ta vaadates kevadist sirelioksa kuldses vaasis. Hele- ehk sirelililla sümboliseerib julgust, tumeroheline lootust ja kuldne ausust.

Lippu kasutab korporatsioon Amicitia oma pidulikel üritustel, nagu aktustel, juubelijumalateenistustel jne. Neil üritustel saadab lippu auvalve ehk lipuvalve.

Korporatsiooni Amicitia lippu, nagu muidki lippe, tervitatakse sissetoomisel püstitõusmisega. Lipp langetatakse leinaseisaku ajal, Eesti hümni ja teiste hümnide laulmise ajal ning vaimulikel talitustel, meieisapalve ja koguduse või lipu õnnistamise ajal.

## Viited
Graphium sarpedon

***Graphium sarpedon*** on ratsulibliklaste (*Papilionidae*) sugukonda kuuluv päevaliblikas. Elab Lõuna- ja Kagu-Aasias ning Ida-Austraalias. Eri piirkondades esinevad erinevad alamliigid, mida on kokku umbes kuusteist.

## Kirjeldus
Tiibade ülakülg must, üle esi-ja tagatiibade kulgeb tiiva tipust algav ja tagatiiva siseserval lõppev kahvatusinine-rohekas poolklaasjas keskel laienev vööt, mis tiivatipu suunas jaguneb väiksemateks laikudeks, tagatiival valged kitsad poolkuulaigud. Alumine pruuni põhivärviga külg sarnane. Tundlad, pea, rindmik ja tagakeha pruunid, peal ja rindmikul rohekashalli, tagakeha kahe valkja külgjoonega.

## Pildid

Common bluebottle, Keitakuen, Osaka.jpg|Liblikas looduses Keitakueni aias Ōsakas
Graphium sarpedon - kanagawa - slow motion - 2023 may 3.webm|Video: Kanagawas Jaapanis
Graphium sarpedon in Japan.jpg|Tiiva allkülg punaste joontega
Bolboreta Bluebottle Graphium sarpedon milon GFDL.jpg|Alamliik *Graphium sarpedon milon*
Graphium sarpedon nipponum20090819.jpg|Alamliik *Graphium sarpedon nipponum*
Common Blue Bottle (Graphium sarpedon luctacius) (7105651659).jpg|Alamliik *Graphium sarpedon luctacius*
CSIRO ScienceImage 2665 Blue Triangle Butterfly.jpg|Alamliik *Graphium sarpedon choredon*
Caterpillar of Graphium sarpedon on the ground - 2.jpg|Röövik


## Viited
Ybbs

**Ybbs** ([ˈɪps]) on jõgi Alam-Austrias.

Jõe lähe asub Zellerraini kurul Mariazelli lähedal. Alguses kutsutakse jõge *Weiße Ois*, edasi Alam-Austria ja Steiermargi vaheliselt piirilt kuni Lunz am Seeni kutsutakse seda *Ois*. Sealt kuni Doonausse suubumiseni Ybbs an der Donaus kutsutakse seda lõpuks Ybbs.

Ybbs on tugevalt lookleva kursiga ja voolab umbes 134 km lõunast põhja suunas. Jõe ääres on palju metalli- ja puidutööstuse tehaseid.

Olulisimad asulad Ybbsi ääres on Lunz am See, Göstling an der Ybbs, Hollenstein an der Ybbs, Opponitz, Ybbsitz, Waidhofen an der Ybbs, Amstetten ja Ybbs an der Donau.

Ybbsi jõe orgu kutsutakse: *Ybbsi org* või *Ybbsi väli* (saksa: *Ybbsfeld*). 788. aastal toimus seal lahing frankide ja avaaride vahel.

## Vaata ka

* Ybbsi oru raudtee
Schwechat (jõgi)

**Schwechat** ([ˈʃvɛçat]) on jõgi Alam-Austrias.

Jõe lähe asub Schöpfli (893 m) lähedal Wienerwaldis. Lähtevood on Riesenbach, Lammeraubach, Agsbach, Hainbach ja Großkrottenbach, mis ühinevad Klausen-Leopoldsdorfis ja moodustavad Schwechati. See voolab läbi Allandi väikelinna, läbi **Helenentali** Badenisse ja läbi Viini nõo Schwechatisse, kus jõgi suubub Doonausse.

## Helenental

Helenental on Schwechati org Mayerlingist Badenini, mis on nime saanud Püha Helena kihelkonnakirikult (*Pfarrkirche St Helena*), mis asub u. 3 km Badeni kesklinnast. Algselt gooti stiilis, on see hiljem asendatud barokkehitisega.
Fischa

**Fischa** ([ˈfɪʃa]) on jõgi Alam-Austrias. See on Doonau parempoolne lisajõgi Fischamendi lähedal.
Nico Schlotterbeck

**Nico Cedric Schlotterbeck** (sündinud 1. detsembril 1999 Waiblingenis) on Saksamaa jalgpallur, kes mängib keskkaitsjana Saksamaa kõrgliigaklubis Dortmundi Borussia ja Saksamaa jalgpallikoondises.

Ta kuulus noorena VfR Aaleni ja Karlsruheri noortesüsteemi. 2017. aastal liitus ta SC Freiburgiga. Klubi põhimeeskonnas debüteeris ta Saksamaa kõrgliigas 2019. aasta märtsis. Hooajal 2020/21 oli ta laenul Saksamaa kõrgliigaklubis Union Berlin. Saksamaa kõrgliigas lõi Schlotterbeck esimese värava 26. septembril 2020 mängus Mönchengladbachi Borussia vastu. Freiburgi põhikoosseisu kuulus Schlotterbeck hooajal 2021/22.

2022. aasta mais sõlmis ta viieaastase lepingu Dortmundi Borussiaga.

Hooaegadel 2021/22 ja 2022/23 on Schlotterbeck valitud Saksamaa kõrgliiga hooaja sümboolsesse koosseisu.

Aastatel 2017–2021 mängis Schlotterbeck Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks. Saksamaa jalgpallikoondises debüteeris ta 27. märtsil 2022 sõprusmängus Iisraeli vastu. Ta kuulus Saksamaa koondisse 2022. aasta maailmameistrivõistlustel.

Tema vanem vend Keven Schlotterbeck on samuti jalgpallur.

## Viited
Graphium weiskei

***Graphium weiskei*** on ratsulibliklaste (*Papilionidae*) sugukonda kuuluv päevaliblikas. Leitud üksnes Uus-Guinea mäestikumetsadest 1400–2400 meetri kõrgusel merepinnast.

Taksoni liiginimi on antud kollektsionäär Emil Weiske järgi.

## Pildid

Graphium weiskei (Purple Spotted Swallowtail) (48687240481).jpg|*Graphium weiskei* looduses
Graphium weiski-Musée zoologique de Strasbourg.jpg|*Graphium weiskei* Strasbourgi zooloogiamuuseumis


## Viited
Hugo Jürgenson

**Hugo Jürgenson** (21. september / 3. oktoober 1894 Rakvere – 8. detsember 1918) oli Eesti ohvitser.

Jürgenson oli esimene vabadussõjas hukkunud Eesti ohvitser. Talle on Toila vallas püstitatud mälestussammas.

## Elulugu
Hugo Wilhelm Leonhard Jürgenson sündis vana kalendri järgi 21. septembril 1894 (uue kalendri järgi 3. oktoobril) Rakveres käsitöölise-rätsepmeistri Herman Jürgensoni pojana. Üldhariduse omandas ta Rakvere linnakoolis.

Esimese maailmasõja puhkemisel astus Jürgenson 7. novembril 1914 vabatahtlikuna Venemaa Keisririigi väkke 1. jalaväe tagavara pataljoni. 26. mail 1915 komandeeriti ta 2. Petrogradi lipnike kooli, kus lõpetas 15. augustil kolmekuulise kursuse ja sai lipniku auastme. Kursuse lõpetamise järel saadeti Jürgenson teenima 223. Odojevski jalaväepolku, mille koosseisus osales lahingutes Saksamaa vägede vastu. Ta sai lahingutes põrutada ja gaasimürgistuse ning vapruse eest anti talle Stanislavi 3. järgu orden.

1917. aasta mais pöördus Jürgenson leitnandi auastmes tagasi Eestisse. Ta ülendati alamkapteniks ja määrati 5. mail Rakveres paikneva 1. Eesti Polgu 6. roodu ülemaks. 1917. aasta septembris määrati Jürgenson Tartus formeeritud Eesti Tagavarapolgu 2. roodu ülemaks, kus ta oli kuni sakslaste poolt 1918. aasta veebruaris üksuse laialisaatmiseni. Seejärel viidi Jürgenson märtsis üle Haapsalus paiknevasse 1. Eesti Polku, kus ta oli 5. roodu nooremohvitser kuni väeosa likvideerimiseni aprillis 1918. 21. novembril astus Jürgenson Rakveres formeeritavasse 5. jalaväe polku ning määrati 1. pataljoni ülemaks ja linna kaitseliidu juhiks.

1. detsembril 1918 jõudis Jürgenson oma üksusega Viru rindel olevasse Oru jaama, kus ta määrati 4. jalaväepolgu ülema polkovnik Seimanni käsutusse. Pataljoni ülesandeks oli pealetungivate punavägede eest kaitsta raud- ja maantee vahelist piirkonda Oru jaamast kuni Kõrve kõrtsini. 8. detsembril sai Jürgenson Jõhvi lähedal Kõrve kõrtsi juures toimunud lahingus vaenlase kuulist kõhtu haavata, kuid ta jätkas lahingu juhtimist. Varsti tabas teine kuul teda pähe surmavalt. Tema surnukeha kandsid lahingukaaslased küll metsa, kuid ei saanud seda taandudes evakueerida, mistõttu see jäi lahinguväljale. Kolm kuud hiljem, kui Virumaa oli vabastatud, läksid Rakvere kaitseliitlased Jürgensoni surnukeha ära tooma, kuid seda ei leitud. Arvatavasti maeti punategelaste käsul koos teiste langenutega naabruses asuvale Edise mõisa surnuaiale ühishauda, mille täpne asukoht on siiani teadmata.

Eesti riik autasustas kapten Jürgensoni postuumselt I liigi 3. järgu ja II liigi 3. järgu Vabadusristiga ja 50 000 Eesti margaga.

## Vaata ka
* Hugo Jürgensoni mälestussammas
* Kõrve lahing

## Viited
Robert Rojas

**Robert Samuel Rojas Chávez** (sündinud 30. aprillil 1996 Concepciónis) on Paraguay jalgpallur, kes mängib keskkaitsjana Argentina kõrgliigaklubis River Plate ja Paraguay jalgpallikoondises.

Aastatel 2013–2016 kuulus ta Brasiilia klubisse São Paulo, kuid klubi põhimeeskonnas ta ei debüteerinud.

Aastatel 2017–2018 mängis Rojas Paraguay kõrgliigaklubis Club Guaraní.

2019. aasta jaanuaris sõlmis ta nelja-aastase lepingu River Plate'iga. 2021. aastal tuli ta River Plate'iga Argentina meistriks.

Paraguay jalgpallikoondises debüteeris Rojas 5. septembril 2019 mängus Jaapani vastu. Koondisekarjääri esimese värava lõi ta viis päeva hiljem sõprusmängus Jordaania vastu. Ta kuulus Paraguay koondisse 2021. aasta Copa Américal.

## Saavutused
;Guaraní
*Copa Paraguay: 2018

;River Plate
*Argentina Primera División: 2021
*Copa Argentina: 2019
*Supercopa Argentina: 2020
*Trofeo de Campeones de la Liga Profesional: 2021
*Recopa Sudamericana: 2019

## Viited
Nicolás de la Cruz

**Diego Nicolás de la Cruz Arcosa** (sündinud 1. juunil 1997 Montevideos) on Uruguay jalgpallur, kes mängib poolkaitsjana Argentina kõrgliigaklubis River Plate ja Uruguay jalgpallikoondises.

Ta alustas klubikarjääri kodulinnaklubis Montevideo Liverpool, mille noorteakadeemiaga liitus ta 2009. aastal. Klubi põhimeeskonnas debüteeris ta Uruguay kõrgliigas 2015. aastal.

2017. aasta augustis sõlmis ta lepingu River Plate'iga. River Plate'iga on de la Cruz võitnud Argentina kõik tähtsamad tiitlid, sh tuli ta 2021. aastal klubiga Argentina meistriks. Lisaks võitis ta 2018. aastal River Plate'iga Lõuna-Ameerika klubide meistrisarja Copa Libertadorese ja 2019. aastal Lõuna-Ameerika superkarika Recopa Sudamericana.

2017. aastal tuli de la Cruz Uruguay kuni 20-aastaste koondisega Lõuna-Ameerika omavanuste meistriks. Uruguay rahvuskoondises debüteeris ta 8. oktoobril 2020 MM-i valikmängus Tšiili vastu. Koondisekarjääri esimese värava lõi ta 11. juunil 2022 sõprusmängus Panama vastu. Ta on kuulunud Uruguay koondisse 2021. aasta Copa Américal ja 2022. aasta maailmameistrivõistlustel.

Tema poolvend Carlos Andrés Sánchez on samuti jalgpallur.

## Saavutused
;River Plate
*Argentina Primera División: 2021
*Copa Argentina: 2017, 2019
*Supercopa Argentina: 2018, 2020
*Trofeo de Campeones de la Liga Profesional: 2021
*Copa Libertadores: 2018
*Recopa Sudamericana: 2019

## Viited
Peenlook

**Peenlook** (*Descurainia*) on õistaimede perekond ristõieliste sugukonnas.

Perekonda kuulub 37 liiki.

## Liike
**Descurainia sophia* – rihu-peenlook
**Descurainia tanacetifolia* – soolik-peenlook, unisoolik

## Viited

## Välislingid
*
Rihu-peenlook

**Rihu-peenlook** (*Descurainia sophia*) on õistaimede liik ristõieliste sugukonnas peenlooga perekonnas.

## Välislingid
*
Vooljas pargitatar

**Vooljas pargitatar** ehk **vooljas konnatatar** ehk **vooljas kirburohi** ehk **jaapani kirburohi** (*Reynoutria japonica*) on tatraliste sugukonda kuuluva perekonna pargitatar (*Reynoutria*) liik.

## Välislingid
*
Rabarber (perekond)

**Rabarber** (*Rheum*) on taimeperekond tatraliste sugukonnas.

## Liike
**Rheum australe* – himaalaja rabarber
**Rheum ×hybridum* – aedrabarber
**Rheum nobile* – sikkimi rabarber
**Rheum officinale* – ürtrabarber
**Rheum palmatum* – kämmalrabarber
**Rheum rhabarbarum* – kurdlehine rabarber
**Rheum rhaponticum* – harilik rabarber
**Rheum ribes* – sõstramaitseline rabarber

## Välislingid

*
Dacre Montgomery

**Dacre Kayd Montgomery-Harvey** (sündinud 22. novembril 1994 Austraalias) on Austraalia näitleja. 

Montgomery on tuntud populaarsest Netflixi ulmesarjast "Veidrad asjad" (2017–2022), kus ta mängis Billy Hargrove’i, kes oli Maxi (näitleja Sadie Sink) vägivaldne vanem kasuvend. 

## Elukäik
Dacre Montgomery sündis Perthis Lääne-Austraalias Kanadast pärit Judith Barrett-Lennardi ja Uus-Meremaalt pärit Scott Montgomery peres. Ta kasvas koos 12 aastat noorema õe Saskiaga. Mõlemad vanemad töötasid filmitööstuses, millest sai alguse Dacre’i armastus filmide ja näitlemise vastu. Näitlema hakkas Montgomery 9-aastaselt ning 12-aastaselt hakkas ta näitlemistunde võtma. Ta käis Mount Lawley Seniori keskkoolis ning läks hiljem Lääne-Austraalia etenduskunstide akadeemiasse Edith Cowani ülikoolis, mille ta lõpetas 2015. aastal. Montgomery kõige esimene roll oli lühifilmis „Kohutav Betrand” (2011), kus ta mängib tülinorijat Fredi.

2017. aastal liitus Montgomery populaarse Netflixi sarja „Veidrad asjad” koosseisuga, kehastades problemaatilist tegelast Billy Hargrove’i. Sarja kolmandas hooajas oli ta üks peamistest antagonistidest, kellega väikelinn Hawkinsi noored võitlema pidid. Lisaks sarjale „Veidrad asjad” on Montgomery mänginud filmides „Power Rangerid” (2017), „Murtud südamete galerii” (2020) ja „Elvis” (2022).  Samuti on ta osalenud kahes muusikavideos. 

Lisaks näitlemisele Montgomery kirjutab. Aastal 2019 avaldas ta taskuhäälingu „DKMH”, kus ta esitab oma kirjutatud luulet, ning 2020 avaldas ka samanimelise raamatu. Peale luule kirjutamise soovib noormees kätt proovida stsenaristi ja lavastajana. Intervjuus ajakirjale GQ Australia ütles Montgomery, et ta teeb seda, mida ta teeb, sest tahab areneda näitlejana. Ta valib filmirolle eelkõige selle järgi, kas neil on mingi sügavam tähendus, mida nad tahavad vaatajatele edastada, ning kas nad pakuvad piisavat väljakutset tema kui näitleja jaoks. Raha ja kuulsus teda ei huvita.

## Isiklikku
Montgomery on 178 cm pikk ja kaalub umbes 77 kg. Tema vara netoväärtus on viis miljonit dollarit ning tema aasta sissetulek on ligikaudu 0,3 miljonit dollarit. „Veidrate asjade” kolmandas hooajas teenis Montgomery ühe episoodi kohta 150 000 dollarit. 

Dacre Montgomery on suhtes austraallasest modelli Liv Pollockiga, kellega nad tutvusid ühiste tuttavate kaudu. Neid ühendas ühine huvi disaini vastu – Montgomery on õppinud sisekujundust ning Pollock arhitektuuri. 

Ühes oma Instagrami postituses mainib Montgomery, et tal on obsessiiv-kompulsiivne häire ning see nii motiveerib kui ka takistab teda. 

## Viited